钦定古今图书集成/明伦汇编/官常典/第508卷 > 高化
## 钦定古今图书集成/明伦汇编/官常典/第508卷 > 高化

按《宋史》本传：“化字仲熙，真定人。少沉勇有力，不事耕
稼，学击剑，善射。契丹犯河北，应募转饷飞狐口。杨业
留戏下，使捅贼酋大鹏翼，获之。会契丹又犯真定，乃
辞业还家，家属尽为契丹所掠去。从州将入京师，遂
隶禁军，选为襄王牵。”官。王尹京，命巡内外八厢，积
获奸盗甚众。盗有遗化金帛者，化弗受。一日，王趋急，
召出府门，马惊堕，化掖之而起，王曰：“微尔，吾几殆。”益
亲信之。真宗即位，擢御龙弩直、双员都头，累迁御龙
骨朵直都虞候。乾兴初，授天武右第二军都指挥使、
荥州刺史，迁天武右厢都指挥使、蜀州团练使。天圣
六年夏，大雨，命护汴堤，夜驰至城西，堤欲坏，督守兵
负土不能过。时夏守恩方典军，积材木城隅，化尽取
以塞堤，乃得无患。仁宗嘉之，进神、龙卫四厢都指挥
使、龚州防御使，为鄜延路马步军副都总管，徙泾原
路，权知渭州，迁捧日天武四厢都指挥使。发兵袭明
珠族不利，降滑州总管。改兴州防御使、真定路副都
总管，徙高阳关路。修护章惠太后园陵，累拜殿前副
都指挥使，历建武军节度使，以老辞管军。诏入朝，化
又固请，改武安军节度使、知沧州。未行，改相州。部有
大狱已具，皆当论死，化疑之，遣移讯，果出无罪者三
人。逾年，复告老，以右屯卫上将军致士，卒，年八十。赠
太尉，谥曰“恭庄。”化谨质少过，驭军有法，虽起身行伍，
然颇知民事焉。